Tamyarut : « Iseflan n Tudert », Nekkni deg timetti-nneγ taqbaylit nettɛici i wiyyaḍ ulac win ur nettalas ara deg-k, taddart-ik tettalas deg-k, lğiran-ik daγen, ur ilaq ara ad tcemteḍ taddart, deg ungal-agi yal awadem yefka iman-is d asfel amedya : Rağğu tefka iman-is d asfel teqqim tettrağu argaz-is ad d-yuγal, awḥid yeğğa yemma-as yessetma-as iruḥ ittqellib γef leɛmum-is imi ur yesɛi ara gma-s, ilaq ad yaf uγur ara isenned, Kennu iruḥ ad iγer leqṛan acku netta deg uqarru-is ad d-yawi awal n Rebbi, iswi-ines ad iqabel wid i t-iḥeqren deg taddart. Wid iruḥen d asfel aṭas d Rağğu iḍegren temẓi-s deg tmarğiwt tella daγen Tiziri tefka iman-is d asfel tuγ bu yarbiben, truḥ temẓi-ines tesker-d d tagi i d timetti taqbaylit wa yettak iman-is d asfel γef wayeḍ ; amedya : Amenzu n uxxam ad d-yeffeγ seg uγerbaz akken ad yexdem γef uxxam, taqcict ttaken-tt ad tezweğ zik akken ad telli abrid i yessetma-s nniḍen acku zik yella laẓ, lḥif awi-d kan win ara ineɣsen seg uxxam.